Den sjældne ørn blev spottet mandag eftermiddag syd for Skagen. Sjældent besøg Det er første gang i år og blot fjerde gang nogensinde, at høgeørnen lægger vejen forbi Danmark. Den blev sidst set i Danmark i 1995, og normalt holder den til i Sydfrankrig og Spanien. Fugleinteresserede gik forgæves Observationen af den sjældne ørn, lokkede ornitologer og fugleinteresserede til fra hele landet, men de gik forgæves. Ørnen vendte ikke tilbage. Sæson for sjældne fugle Skagen får besøg af mange sjældne fuglearter i disse dage. Udover høgeørnen er der inden for de sidste par dage også set: En skrigeørn En slangeørn En sort stork En hvid stork Alle er sjældne gæster i Danmark. Maj er normalt sæson for observation af sjældne fugle, men ikke i den grad, som det er set i år. - Vi er lidt overraskede over at se så mange sjældne fugle indenfor så kort tid. Det må siges at være exceptionelt, men høgeørnen er kronen på værket siger ornitolog Rolf Christensen, der selv havde fornøjelsen af at se den sjældne ørn. Det anslås at høgeørnens bestand på verdensplan tæller omkring 2-3000 ynglepar.

Opsummering:
På årets sidste aprildag blev en af Europas mest sjældne rovfugle opdaget syd for Skagen.